text: Hina kaspan, kay 500 watankunapi mana pipas sayapakuranchu. Arí, mana pipas sayapakuspa, mana pitapas amachaqeranchischu, hina kashantiqtaq llulla runakunata qeymikacharanchis, yanaparanchis. Yuyariychis: Pikunan chay llik'i ñawi japonésta ajllaranku, hatun qollana kananpaq? Pikunan hatun ajllanakuypi, 1990 watapi, kay llik'i ñawi rijurimuqtin, votonkuta churaranku? Pikunan yuyayninkupi, "kay runas, japonés kayninpi, Japón hinata Purú suyunchista ruwanqa" nispa rimariran?